OpenLLM-France/wikimedia huggingface dataset:
# Sobietar Batasunaren desegitea

Sobietar Batasunaren desegitea herrialde haren ekonomia, egitura soziala eta politikoa desegin zituen prozesua izan zen. 1991ko abenduaren 25ean Gobernu Federala desegitea eragin zuen, eta Sobietar Batasuneko kide ziren errepubliken independentzia. Hauek izan ziren estatu berriak:
* Armenia
* Azerbaijan
* Bielorrusia
* Estonia
* Georgia
* Kazakhstan
* Kirgizistan
* Letonia
* Lituania
* Moldavia
* Uzbekistan
* Errusia
* Tajikistan
* Turkmenistan
* Ukraina
Hainbat hamarkadaz, SESBek garapen militarra bultzatu zuen ekonomia ahaztuz eta ez zegoen hazkunde ekonomikorik. Huts egindako erreformen saiakerek, ekonomia geldiak eta Afganistango gerrak arrenkura sortu zuten biztanlerian, batez ere Errepublika Baltikoetan eta Ekialdeko Europan. Mikhail Gorbatxoven erreformak egiteko saiakerak, perestroika eta glasnost izenekoak, Moskuko gobernuaren aurkako kritikak sortu zituzten. Gainera, 1985ean eta 1986an petrolioaren prezioa jaitsi eta ale erosteko behar zituzten dibisak desagertu ziren. Errepublika batzuetan nazionalismoa berpiztu zen, independentziaren aldeko ahotsak ugarituz.
| | Wikitekan bada UEUren liburu batetik ateratako testu zatia: Perestroika |
| Liburu osoa: Gaur egungo munduaren historia, 1945-2009 ||
| « | Sortzen ari zen egoerak ez zuen ez hanka ez buru. Sobietar Batasunak, altzairu-, lehengai-, erregai- eta energia-ekoizlerik handienak, baliabide horien eskasia zuen, behar ez bezala eta xahukeriaz erabiltzen ari zirelako bereziki. Nahiz eta jateko zereal-ekoizle nagusietako bat izan, urtero-urtero milioika tona erosi behar izaten zuen pentsuak egin ahal izateko. Mila biztanleko mediku eta ospitale-ohe proportziorik handiena dugu eta, aldi berean, gure osasun-zerbitzuek hutsune nabarmenak dituzte. Gure koheteek Halley kometa aurki dezakete edo Artizarreraino hel daitezke hutsik egin gabe; baina lorpen zientifiko eta teknologiko horiekin batera, nabarmena da izugarrizko eraginkortasun falta dugula, lorpen zientifiko horiek ez baititugu erabiltzen gure behar ekonomikoak konpontzeko. Esaterako, sobietar etxeetako tresna gehienen kalitatea oso eskasa da. Mikhail Gorbatxov 1987 | » |
| —. Testu osoa irakurtzeko Wikisourcen duzu eskuragarri |||
1991ko abuztuan estatu-kolpea porrot egin ondoren, ustekabean lasterragotu ziren gertakariak. Gorbatxovek abenduaren 25ean dimititu zuen, eta hurrengo egunean Sobiet Nagusiak batasunaren desegitea onartu zuen, Errusia nazioartean bere ordezkaria izanik.

## Erreferentziak

* 1 2 Martínez Rueda, Fernando; Aizpuru Murua, Mikel. (2011). Gaur egungo munduaren historia, 1945-2009. Udako Euskal Unibertsitatea ISBN 9788484383345..
* ↑ Gaidar, Jegor. (2007). The Soviet Collapse: Grain and Oil. Washington, D.C.: American Enterprise Editor for Public Policy Research, 1 or..
* 1 2 «Gorbachoy dimite y entrega el 'botón nuclear» El País 1991-12-26.
* ↑ «Penosa autodisolución del Parlamento soviético» El País 1991-12-27.

## Kanpo estekak

* Datuak: Q5167679
* Multimedia: Collapse of the Soviet Union / Q5167679
# Sobietar-Estoniar Elkar Laguntzeko Ituna

Sobietar-Estoniar Elkar Laguntzeko Ituna (estonieraz: Eesti Vabariigi ja NSV Liidu vaheline vastastikuse abistamise pakt, errusieraz: Пакт о взаимопомощи между СССР и Эстонией, translit.: Pakt o vzaimopomoshchi mezhdu SSSR i Estoniyey)) Moskun 1939ko irailaren 28an sinatutako aldebiko tratatua izan zen. Itunak alde guztiak behartzen zituen bestearen subiranotasuna eta independentzia errespetatzera, eta Sobietar Gobernuari Estonian base militarrak ezartzeko aukera eman zion. Base militar horiek izan ziren 1940an Estatu baltikoen okupazioa egiteko abiapuntua.
Karl Selter Kanpo Arazoetako ministro estoniarrak eta Viatxeslav Molotov Sobietar Batasuneko komisarioak sinatu zuten. Berrespenak Tallinen trukatu ziren 1939ko urriaren 4an, eta ituna egun berean sartu zen indarrean. 1939ko urriaren 13an erregistratu zen Nazioen Elkartearen Tratatuen Sailean. Elkarri laguntzeko itunak Estonian base militarrak ezartzea barne hartzen zuen.

## Aurrekariak

1939ko irailean, Sobietar Batasunak Ribbentrop-Molotov itunaren bidez berretsi zuen estatu baltikoen kontrola euren afera zela. Sobietarrek Polonia inbaditu zuten irailaren 17an eta urriaren 6an bukatu zituzten operazioak. Poloniako ekialdea okupatu ondoren, sobietarrek presioa egin zieten Finlandiari eta Baltikoko herrialdeei, elkarri laguntzeko itunak egin zitzaten. Sobietarrek zalantzan jarri zuten Estoniaren neutraltasuna, irailaren 18an itsaspeko poloniar batek ihes egin ondoren. Astebete geroago, irailaren 24an, Estoniako Kanpo Harremanetarako ministro Karl Selterrek Moskutik ultimatuma jaso zuen. Sobietarrek elkarri laguntzeko tratatu bat sinatzea eskatu zuten, Estonian base militarrak ezartzea barne. Estoniako gobernuak ultimatuma onartu zuen.

## Ondorioak

Sobietarrek antzeko tratatuak egin zituzten Letoniarekin urriaren 5ean eta Lituaniarekin urriaren 10ean. Azken tratatu horrek Vilniusko barrutia Lituanian sartzen zuen, lehenago Poloniaren esku baitzegoen. Finlandiari antzeko negoziazioak hasteko gonbita egin zioten urriaren 5ean. Baltikoko herrialdeek ez bezala, Finlandiaren eta Sobietar Batasunaren arteko negoziazioek asteak iraun zuten, emaitzarik gabe.
1939ko urrian, sobietar gobernua tropak jartzen hasi zen Estonian, indar armatu estoniarrak baino gehiago. Ondorioz, sobietar gobernuak pixkanaka Estoniako lurraldearen gaineko kontrola irabazi zuen. Horri esker, sobietarrek Kassari merkataritza-ontzi estoniarra Baltikoan hondoratu zuten 1939ko abenduaren 10ean, Estoniaren erantzunik gabe.
Sobietarrek Finlandia inbaditu zuten azaroaren 30ean.
1940ko ekainaren 17an, sobietarrek Estonia okupatu eta anexionatu zuten, beste bi estatu baltikoak inbaditu ondoren.

## Erreferentziak

* ↑ League of Nations Treaty Series, vol. 198, pp. 224-229.
* ↑ Hiden & Salmon (1994). p. 110.
* ↑ White Book, p. 10.
* ↑ Hiden & Salmon (1994). p. 111.

## Kanpo estekak

* Datuak: Q3739093
* Multimedia: Soviet–Estonian Mutual Assistance Treaty / Q3739093
# Sobietar-Lituaniar Elkar Laguntzeko Ituna

Sobietar-Lituaniar Elkar Laguntzeko Ituna (lituanieraz: Lietuvos-Sovietų Sąjungos savitarpio pagalbos sutartis; errusieraz: советско-литовский договор о взаимопомощи, translit.: sovetsko-litovskiy dogovor o vzaimopomoshchi) 1939ko urriaren 10ean Lituaniak eta Sobietar Batasunak sinatutako aldebiko ituna izan zen. Tratatuaren xedapenen arabera, Lituaniak, gutxi gorabehera, Vilnius eskualdearen bostena hartuko luke, Lituaniako hiriburu historikoa barne, eta horren truke Lituania osoan 20.000 soldadu zituzten bost base militar sobietar ezartzea adostu zuten. Funtsean, tratatua Sobietar Batasunak Estoniarekin irailaren 28an eta Letoniarekin urriaren 5ean sinatu zituen tratatuen oso antzekoa zen. Sobietar Batasuneko iturri ofizialen arabera, armada sobietarra nazio ahul baten defentsak indartzen ari zen Alemania naziaren balizko erasoetarako prestatu. Itunak ezartzen zuen Lituaniako subiranotasuna ez zela ukituko. Hala ere, itunak atea irekitzen zion Lituaniako lehen sobietar okupazioari. The New York Timesen arabera, independentzia sakrifikatu zuten.

## Erreferentziak

* ↑ (Ingelesez) Lane, Thomas. (2004-06-18). Lithuania: Stepping Westward. Taylor & Francis ISBN 978-0-203-40274-0. (Noiz kontsultatua: 2023-10-19).

## Kanpo estekak

* Datuak: Q7571821
# Sobietar Aireko Armada

Sobietar Aireko Armada (errusieraz: Военно-воздушные силы, translit.: Voyenno-vozdushnye sily (VVS), literalki "Aireko Indar Militarrak") Sobietar Batasuneko aireko armadaren izendapen ofiziala izan zen.
Aireko Indarrak Errusiako Inperioko Aireko Zerbitzuaren osagaietatik eratu ziren 1917an, eta borrokarik handienak Bigarren Mundu Gerran egin zituzten. Ondoren Koreako Gerran ere parte hartu zuten, eta Sobietar Batasunarekin batera desegin ziren 1991-1992an.

## Kanpo estekak

* Datuak: Q921432
* Multimedia: Air force of the Soviet Union / Q921432
# Sokasalto

Sokasaltoa edo soka-jauzia soka batez banaka edo haur batzuk batera jolasten den haur-jolas bat da. Kirola ere bada.

## Haur jolasa

Soka saltoka jolasteko era anitz dago. Banaka jolasten denean, haurrak soka bi muturretatik hartu eskuetan eta jirabiran jartzen du, bere buru gainetik eta salto eginez oin azpitik behin eta berriz pasaraziz. Bi haurrek mutur banatatik hartu eta jirabiran jartzen dutenean, hirugarren haur batek salto egiten du behin eta berriz soka oin paretik igarotzen denean.
Hiru haur baino gehiago direnean soka saltoan jolasten dutenak, saltalariek ilaran jarri eta soka salto bana eginez, ilarara itzultzen dira. Estropezu egin edo puntua galtzen duenak ilara utzi eta sokari jirabiran eragin behar dio hurrena.
Saltoak abesti batez lagundu ohi dira. Euskal Herrian esaterako honako hau abesten da:
Txoria goian kantari, Hemen gu be dantzari: zapia behera, zapia goora! bat, bi, hiru, galtzen dauna kanpora, bat, bi, hiru
"Zapia behera" esaterakoan, saltalariak bere esku-zapia behera erortzen utzi behar du, eta "zapia gora" esatean, berriro jaso, punturik galdu gabe. Hiru esatean, azkenik, kanpora atera behar du. Orduan ilarako hurrengo haurrak hasten da saltoka, abesti berberaz.
Hona beste abesti bat:
Burdin- zainak, bai Esan eustan, bai, Bart gabean, bai Maite nindula, bai; Esan neutsan, bai, Leunik asko, bai, Eskerrik asko, bai
Bai esaterakoan, sokari eragiten diotenek soka goi goian jarri eta eta saltalariak makurtu egin behar du, puntua galdu gabe. Puntua galtzen duenean, sokari eragiten dio hurrena.
Oso ezaguna da abesti hau, haur bakar batek behin eta berriz salto eginez puntua galdu arte, ustez haurraren ezkon adina ematen duena:
Aita, Ama zenbat urtekin ezkonduko naiz txikia naiz eta ez dakit, 1,2,3,4, ...

## Jolasteko moduak

* ” Alturitas” :Bi neska-mutil goma heltzen dute linea zuzena eginez, eta beste neska-mutil batzuek salto egin behar dute gomaren gainetik. Goma heltzen dutenek gutxika igotzen doaz.
* Beste joko mota hurrengoa da: Hasieran, “zutabeak” diren pertsonen inguruan jartzen da goma. Besteek abesti bat jarraituz, dantza egin behar dute goman zehar. Ondo egiten badute, berriro dantzatuko dute baina goma pixka bat igoko dute “zutabeek”: lehen belaunetara, gero hanketara (izterrera), gerrira, besapeetara, eta batzuetan baita lepora ere.

## Erreferentziak

* ↑ «Zapiarena» Hezten (Noiz kontsultatua: 2024-02-08).
* ↑ «Abesti tradizionalak balore hezitzaileekin jantziz» Naiz 2019-02-06 (Noiz kontsultatua: 2024-02-08).
* ↑ Paya Ruiz, Xabier. «Esanahi berriak» Berria 2018-01-16 (Noiz kontsultatua: 2024-02-08).

## Kanpo estekak

* Sokasaltoan jolasa Juan Garmendia Larrañagaren Ume jolasak liburuan, 51.or.
* Datuak: Q244158
* Multimedia: Jump ropes / Q244158
# Sokndal

Sokndal Norvegiako udalerria da. Rogaland konderrian kokatua dago. 295.16 km² ditu eta 3.242 biztanle ditu.

## Mugakideak

Honako udalerri hauekin egiten du muga:
Eigersund Lund Flekkefjord

## Kanpo estekak

* Datuak: Q48858
* Multimedia: Sokndal / Q48858
# Sokoban

Sokoban (japonieraz: 倉庫番, euskaraz: «Biltegi Zaintzailea») puzzle joko bat da, zeinean jokalariak kaxa batzuk bultzatzen dituen labirinto batean zehar, kamerak goitik begiratzen duelarik, eta aurrez zehazturiko lekuetan ezarri behar dituen. Aldiko kaxa bakarra bultza daiteke, ez bi, eta kaxak ezin dira erakarri (hau da, aurrera egitea da duzun aukera bakarra, ezin duzu kaxa bat atzerantz eraman). Puzzlea fisikoki sortzea oso zaila izango litzakeenez, gehienetan bideo-joko gisa inplementatzen da.
Sokoban 1980an sortu zuen Hiroyuki Imabayashik, eta 1982an argitaratu Thinking Rabbitek, Takarazukan (Japonia) kokaturiko software etxeak. Thinking Rabbitek hiru jarraipen ere atera zituen: Boxxle, Sokoban Perfect eta Sokoban Revenge.
Sokobanen inplementazioak konputagailu plataforma ugaritarako idatzi izan dira, etxeko sistema eta konputagailu pertsonal ia guztiak barne. Oraindik ere existitzen dira eskuko kontsola eta bideokontsola ugaritarako bertsioak, baita telefono mugikorretarakoak ere. Beste hainbat puzzle joko, hala nola Chip's Challenge eta Rocks and Diamonds, Sokobanen oinarriturik daude. Konputagailurako NetHack roguelike jokoak ziega pasarte bat dakar, Sokoban simulatzeko apropos sortua.

## Kanpo estekak

* (Japonieraz) Sokobanen webgune ofiziala
* Datuak: Q605445
* Multimedia: Sokoban / Q605445
# Sokoburu

Sokoburu Lapurdiko Hendaia udalerrian dagoen eremu edo gune bat da. Txingudi badiaren sarreran eta Bidasoa ibaiaren bokalaren ekialdean dago, Hondarribia parez pare duela. Barra edo penintsula txiki baten itxura du.
Hondarraitz hondartzaren mendebaldeko eremua eta Hendaiako kirol-portuaren artean hedatzen da. Turismo gune garrantzitsua da, urbanizazio, jatetxe eta tabernaz betea dago, tartean Kasinoa eta Serge Blanco errugbilari ohiaren talasoterapia zentroa.
Sokoburuko barran Hendaia eta Hondarrabia elkarlotzen dituen txalupa dago.

## Kanpo estekak

* Datuak: Q31187700
# Sokolce

Sokolce Eslovakiako udalerri bat da, Komárnoko barrutian kokatuta. 19,42 km²ko azalera du eta 1213 biztanle 2017ko datuen arabera.

## Historia

Idatzizko lehen aipamena 1332. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q541645
* Multimedia: Sokolce / Q541645
# Sokatira 1900eko Udako Olinpiar Jokoetan

Sokatira 1900eko Udako Olinpiar Jokoetan jokatu zen lehiaketetako bat izan zen, gaur egungo Udako Olinpiar Jokoetako kiroletatik at dagoena. Sokatira txapelketa Bois de Boulognen jokatu zen, 1900eko Udako Olinpiar Jokoetako programazio zabalaren baitan, uztailaren 16an. Hala ere, bi talde baino ez zeuden: Racing Club de Francerena, bost frantses eta kolonbiar batekin (Francisco Henríquez de Zubiría), eta Eskandinaviako talde mixto bat, Danimarkako hiru atletekin eta Suediako beste birekin. Eskandinaviako taldeak irabazi zuen, 2-0.
Hasiera batean Racing Club taldeak Ameriketako Estatu Batuetako talde baten aurka lehiatu behar zuen, baina atzera bota ziren mailu jaurtiketako ordutegiarekin talka egiten zuelako, eta hor lehiatzen ari zirelako. Eskandinaviarrak ordezko gisa onartu zituzten, beste txapelketa batzuetan zeuden atletekin eta Edgar Aabye kazetariarekin.
Txapelketa hirutik onenak irabazi zuen, baina Eskandinaviak lehenengo biak irabazi zituen, eta urrezko domina eraman zuen. Bigarren saio bat egon zen, beranduago, eskandinaviarren eta estatubatuarren artean, baina ez zen ofiziala izan. Horregatik, maiz aipatzen da AEBk irabazi zuela urrea, hala izan ez bazen ere.

## Erreferentziak

* ↑ Txantiloi:Ro-RO zadminx. (2016-03-04). «Rugby-ul revine la JO (I): Primul campion olimpic de culoare din istorie a fost component al echipei de rugby a Frantei» Rugby Romania (Noiz kontsultatua: 2024-07-02).
* ↑ «The 1920 Olympic Games: Results for All Competitors in All Events, with Commentary» Reference Reviews 17 (7): 61–61. 2003-07-01 doi:10.1108/09504120310498239. ISSN 0950-4125. (Noiz kontsultatua: 2024-07-02).

## Kanpo estekak

* Datuak: Q260937
# Sokhumi

Sokhumi (abkhazieraz: Аҟəа, Akwa; georgieraz: სოხუმი; errusieraz: Сухум edo Сухуми, Sukhum edo Sukhumi)Abkhaziako hiria da, Itsaso Beltzaren kostaldean kokaturik dagoena.

## Historia

Kolkidarren hiria, miletotar kolonia bilakatu zen Dioscurias (antzinako grezieraz: Διοσκουριάς) izenaz. 1989an 121.406 biztanle izan arren, Abkhaziako Gerraren ondoren, 2003an 43.716 biztanle besterik ez zituen.

## Klima

Datu klimatikoak (Sokhumi) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 8 | 9 | 12 | 16 | 19 | 23 | 25 | 26 | 23 | 19 | 15 | 11 | 17.2 |
| Batez besteko tenperatura minimoa (°C) | 2 | 2 | 5 | 8 | 12 | 17 | 19 | 19 | 15 | 11 | 7 | 3 | 10 |
| Pilatutako prezipitazioa (mm) | 137 | 113 | 135 | 123 | 115 | 127 | 100 | 123 | 127 | 121 | 133 | 152 | 1506 |
| Euri egunak (≥ 1 mm) | 17 | 15 | 16 | 15 | 12 | 11 | 10 | 10 | 10 | 12 | 16 | 16 | 160 |
| Iturria (1): Weatherbase ||||||||||||||
| Iturria (2): Georgia Travel Climate Information ||||||||||||||

## Erreferentziak

* ↑ Euskaltzaindia. Anatoliako eta Hego Kaukasoko toponimia. .
* ↑ www.weatherbase.com
* ↑ www.travel-climate.com

## Kanpo estekak

* Datuak: Q40811
* Multimedia: Sukhumi / Q40811
# Soko nomi nite hikari kagayaku

Argiak han baino ez du distira egiten (japonieraz: そこのみにて光輝く, Soko nomi nite hikari kagayaku) 2014ko Mipo O japoniar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Japoniako portu-hiri batean, Tatsuo Satok, iraganak traumatizatutako gizon batek, nora ezean ematen ditu egunak eta konortea galdu arte edanez gauak. Joko-areto batean denbora-pasan dagoela, Takuji Ohshiro ezagutuko du.

## Aktoreak

* Go Ayano: Tatsuo Sato
* Chizuru Ikewaki: Chinatsu Ohshiro
* Masaki Suda: Takuji Ohshiro
* Kazuya Takahashi: Nakajima
* Shohei Hino: Matsumoto
* Hiroko Isayama: Kazuko Ohshiro
* Taijiro Tamura: Taiji Ohshiro

## Erreferentziak

* ↑ www.sansebastianfestival.com

## Kanpo estekak

* Datuak: Q17995688
# Sokoa Azkarate

Sokoa Azkarate Arregi (Arrasate, 1979ko maiatzaren 10a - ) futbolaria da. Atezain postuan jokatzen du.

## Sariak

* Donostiako Urrezko Danborra (2020)

## Erreferentziak

* ↑ Arratibel Gascon, Ainara. «Urrezko Danborra Realeko futbol eta hockey taldeentzat» Berria (Noiz kontsultatua: 2020-01-20).
* ↑ «Realaren ereserkia ozen abestu dute Realeko neskek» www.eitb.eus (Noiz kontsultatua: 2020-01-20).

## Kanpo estekak

* Datuak: Q7555139
# Sorex arizonae

Sorex arizonae satitsuen familiako ugaztun espezie txiki bat da. Mexiko eta Ameriketako Estatu Batuetan baino ez dira bizi, bereziki Arizonan.

## Deskribapena

Sorex arizonae satitsurik txikienetako bat da, 5 eta 7 zentimetro arteko luzerarekin eta 4 zentimetroko isatsarekin. Helduek, batez beste, 3,5 gramoko pisua dute. Kolore grisetik marroira dute, eta sabelaldean argiagoa da. Lehenago uste zen Sorex merriamiren parte zirela, baina 1977an espezie gisa identifikatu zen, burezur eta hortzen xehetasunetan oinarrituta.

## Erreferentziak

* ↑ «Sorex arizonae (Arizona Shrew)» www.iucnredlist.org (Noiz kontsultatua: 2018-03-26).
* ↑ (Ingelesez) Simons, Lee H.; Hoffmeister, Donald F.. (2003-12-18). «Sorex arizonae» Mammalian Species (732): 1–3. doi:10.1644/732. ISSN 0076-3519. (Noiz kontsultatua: 2018-03-26).
* ↑ (Ingelesez) Diersing, V. E.; Hoffmeister, D. F.. (1977-08-20). «Revision of the Shrews Sorex merriami and a Description of a New Species of the Subgenus Sorex» Journal of Mammalogy 58 (3): 321–333. doi:10.2307/1379331. ISSN 0022-2372. (Noiz kontsultatua: 2018-03-26).

## Kanpo estekak

* Datuak: Q1768621
* Multimedia: Sorex arizonae / Q1768621
* Espezieak: Sorex arizonae
# Socchieve

Socchieve Italiako udalerri bat da. Udineko probintzian kokatuta dago, Friuli-Venezia-Julia eskualdean. 875 biztanle ditu, 66,12 kilometro koadroko azaleran banatuta.

## Mugakideak

Socchievek honako udalerri hauekin egiten du muga:
Forni di Sotto Ovaro Preone Raveo Tramonti di Sopra Tramonti di Sotto Enemonzo Ampezzo

## Kanpo estekak

* Datuak: Q53366
* Multimedia: Socchieve / Q53366
# Sochaczew

Sochaczew Poloniako Mazoviako voivoderriko hiri-udalerri bat da, Sochaczew barrutian kokatuta. 26,19 km²ko azalera du eta 2017ko datuen arabera 36971 biztanle zituen.

## Kanpo estekak

* Udalaren webgunea
* Datuak: Q250485
* Multimedia: Sochaczew / Q250485
ieaMazoviako voivoderriko udalerriak :
# Sochaczew landa-udalerria

Sochaczew Poloniako Mazoviako voivoderriko landa-udalerri bat da, Sochaczew barrutian kokatuta. 91,38 km²ko azalera du eta 2017ko datuen arabera 10597 biztanle zituen.

## Kanpo estekak

* Udalaren webgunea
* Datuak: Q2459107
* Multimedia: Gmina Sochaczew / Q2459107
ieaMazoviako voivoderriko udalerriak :
# Soccer Bowl

Soccer Bowl izenarekin ezagutzen da North American Soccer Leagueko azken partida, nahiz eta ofizialki United Soccer Association Final, National Professional Soccer League Final, NASL Final, Soccer Bowl, Soccer Bowl Series edo Championship Game izan den.
Soccer Bowl-aren izena eta kontzeptua 1975ean sortu zuen Phil Woosnam-ek, NFL futbol amerikarreko liga profesionaleko Super Bowl-aren antzera azken partida baten lehia berdindu nahi zuenak. Baina Soccer Bowl ez da beti partida bakarrera jokatu, bi partidatara (joan-etorria) eta hiru partidako onenera ere jokatu da.
1967an bi final izan ziren, United Soccer Association eta National Professional Soccer League, eta 1968an, bi liga horiek bat eginda North American Soccer League (NASL) osatu ondoren, liga berriaren finala izaten hasi zen, eta bi etapa izan ditu, 1968 eta 1984 artean jokatutako NASL eta gaur eguneko NASL.
1969an ez zen azken partidarik izan, denboraldi erregularreko lehen sailkatuari, Kansas City Spursi, eman zitzaion txapeldunaren garaikurra.
Gaur egun banatzen den saria, 2011ko urriaren 22an aurkeztutakoa, "North American Soccer League Soccer Bowl" peanan inskribatuta dago.

## Erreferentziak

* ↑ NASL changes Soccer Bowl format. St. Petersburg Times 27 de septiembre de 1983.
* ↑ Championships - Soccer Bowl. .

## Kanpo estekak

* NASLeko txapeldunak rsssf.com
* Datuak: Q971420
# Soccsksargen

Soccsksargen (lehen Cotabato edo Kota Bato deitua) Filipinetako eskualdea da, Mindanao uhartean dagoena. Bere izena eskualde osatzen duten lau probintzietatik datorkio:
| Probintzia | Hiri- kop. | Udalerri- kop. | Auzo- kop. | Biztanleria (2010) | Kodea |
| Cotabatoko probintzia | 1 | 17 | 543 | 1.226.508 | 124700000 |
| Cotabato | 1 | 0 | 37 | 271.786 | 129800000 |
| Saranganiko probintzia | 0 | 7 | 141 | 498.904 | 128000000 |
| Cotabato del Sur | 2 | 10 | 225 | 827.200 | 126300000 |
| Sultan Kudarat | 1 | 11 | 249 | 747.087 | 125000000 |
| Guztira | 5 | 45 | 1.194 | 4.109.571 | 120000000 |

## Kanpo estekak

* Datuak: Q13701
* Multimedia: Soccsksargen / Q13701
# Soccer City

Soccer City estadioa, duela gutxi arte FNB Stadium bezala ezaguna, Hegoafrikako Johannesburg hirian kokatuta dagoen futbol zelaia da. 2009ko FIFAren Konfederazioen Txapelketa eta 2010eko Munduko Futbol Txapelketa ospatu dira bertan eta 91.000 lagunentzako eserlekuak ditu. Futbolerako nahiz errugbirako erabiltzen da estadioa hau.

## Antolatutako txapelketak

* 1996ko Afrikako Nazioen Kopa
* 2009ko FIFAren Konfederazioen Txapelketa
* 2010eko Munduko Futbol Txapelketa

## Kanpo estekak

* Webgune ofiziala
* Datuak: Q163521
* Multimedia: Soccer City / Q163521
# Soccer Mommy

Sophie Regina Allison (1997an jaioa), Soccer Mommy izen artistikoz ezagunagoa, Nashvilleko (Tennessee) abeslari eta musikari estatubatuarra da. Izena AEBetan 21. mendean tipikoa bihurtu den esamolde batetik dator, soccer mom: futboleko ama, seme-alabak europar futbolean eta beste hainbat aisialdi jarduetara eramaten tematzen den hiri aldirietako emakumezkoa.
Sei urte zituela hasi zen gitarra jotzen eta musika egiten hasi zen. Bandcamp-en Soccer Mommy izena harturik, etxean grabatutako abestiak argitaratzen hasi zen 2015. urtean, unibertsitatean hastear zegoen udan. Gero New Yorkeko Unibertsitatera joan zen eta bertan musika alorreko negozio ikasketak egin zituen Unibertsitatea utzi zuen bi urte igaro ondoren, 2017an, Nashvillera itzuli eta bere karrera musikala jarraitzeko. Clean estudioko lehen albuma atera zuen 2018ko martxoan.

## Erreferentziak

* Artikulu hau, osorik edo zatiren batean, ingelesezko wikipediako «Soccer Mommy» artikulutik itzulia izan da, 2022-07-06 data duen 1096780860 bertsioa oinarritzat hartuta. Sartze-datarik ez duten erreferentziak, edo 2022-07-06 baino lehenago datatuak, jatorrizko artikulutik ekarri dira itzulpenarekin batera.
* ↑ (Ingelesez) «Definition of SOCCER MOM» www.merriam-webster.com (Noiz kontsultatua: 2022-07-07).
* ↑ (Ingelesez) «Soccer Mommy is 2018's chillest new rock star» The FADER.
* ↑ (Ingelesez) «An Interview With Soccer Mommy On Tender, Insolent Indie Rock Debut» UPROXX 2018-03-05.
* ↑ (Ingelesez) Pareles, Jon. (2018-02-28). «Soccer Mommy Confronts All the Disappointments of Love on 'Clean'» The New York Times ISSN 0362-4331..

## Kanpo estekak

* Datuak: Q48137179
* Multimedia: Soccer Mommy / Q48137179
# Soccia

Soccia, (korsikeraz: Soccia) Korsikako hegoaldeko udalerria da, Hego Korsika departamentuan dagoena. 2013ko erroldaren arabera, 158 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q1109860
* Multimedia: Soccia / Q1109860